b'\n_START_ARTICLE_\nSuhozid\n_START_PARAGRAPH_\nSuhozid (angle\xc5\xa1ko Dry stone, nem\xc5\xa1ko Trockenmauerwerk) je gradbeni postopek, po katerem je konstrukcija izdelana iz kamnov brez kakr\xc5\xa1nega koli veziva, ki bi jih povezalo skupaj. Suhozidne strukture so stabilne zaradi svoje edinstvene konstrukcijske metode, za katero je zna\xc4\x8dilna prisotnost skrbno izbranih prepletenih kamnov._NEWLINE_Gradnja suhozida je najbolj znana v povezavi s kamnitimi zidovi, ki se tradicionalno uporabljajo za omejevanje polj in dvori\xc5\xa1\xc4\x8d ali pa kot podporne stene za terasiranje, obstajajo pa tudi suhozidne skulpture, zgradbe, mostovi in druge strukture._NEWLINE_Umetnost suhih kamnitih zidov je bila vpisana leta 2018 na Unescov seznam nesnovne kulturne dedi\xc5\xa1\xc4\x8dine \xc4\x8dlove\xc5\xa1tva, ki prepoznava ve\xc5\xa1\xc4\x8dino suhozidne gradnje v Franciji, Gr\xc4\x8diji, Italiji, \xc5\xa0paniji, na Hrva\xc5\xa1kem, Cipru, v Sloveniji in \xc5\xa0vici.\n_START_SECTION_\nZgodovina\n_START_PARAGRAPH_\nNekatere suhozidne konstrukcije v severozahodni Evropi so bile datirane v neolitsko dobo. Nekatere cornwalske ograje verjamejo da segajo do 5000 pred na\xc5\xa1im \xc5\xa1tetjem, \xc4\x8deprav se zdi, da je malo dokazov za to. V grofiji Mayo na Irskem je bil velik sistem mej na terenu izdelan iz suhozidov in pokrit s \xc5\xa1oto in bil datiran z ogljikom do 3800 pr. n. \xc5\xa1t. Kiklopski zidovi mikenske akropole v Gr\xc4\x8diji, so bili datirani v leto 1350 pr. n. \xc5\xa1t. in v Tirintu nekoliko prej. V Belizeju ru\xc5\xa1evine Majev v Lubaantunu ponazarjajo uporabo suhozida v arhitekturi 8. in 9. stoletja._NEWLINE_Debela gri\xc5\xbea pri vasi Vol\xc4\x8dji Grad je ostanek mogo\xc4\x8dnega utrjenega obro\xc4\x8da suhozida iz obdobja bronaste in \xc5\xbeelezne dobe. Njena dol\xc5\xbeina je 290 m, \xc5\xa1irina 180 m. Z obsegom 770 m zavzema povr\xc5\xa1ino 4,2 ha. To jo uvr\xc5\xa1\xc4\x8da med srednje velika gradi\xc5\xa1\xc4\x8da.\n_START_SECTION_\nLokacija in terminologija\n_START_PARAGRAPH_\nTerminologija se razlikuje na regionalni ravni. Ko se uporabljajo kot meje med polji, suhozidne strukture pogosto poznajo kot nasipe, zlasti na \xc5\xa0kotskem. Suhi kamniti zidovi so zna\xc4\x8dilni za gorska in kra\xc5\xa1ka obmo\xc4\x8dja po Evropi. Posebej so \xc5\xa1tevilni na zahodu Irske, zlasti v Connemari. Lahko jih najdemo tudi po celotnem Sredozemlju, vklju\xc4\x8dno kot podporne stene za terasiranje. Tak\xc5\xa1ne konstrukcije so pogoste, kadar je dovolj velikih kamnov ali pa so pogoji preostri za \xc5\xbeivo mejo, ki bi branila \xc5\xbeivino. Obstaja tiso\xc4\x8de kilometrov tak\xc5\xa1nih zidov, ve\xc4\x8dina jih je stara ve\xc4\x8d stoletij._NEWLINE_V Zdru\xc5\xbeenih dr\xc5\xbeavah so pogoste na obmo\xc4\x8djih s skalnatimi tlemi, kot so Nova Anglija, New York, New Jersey in Pensilvanija ter so pomembna zna\xc4\x8dilnost regije bluegrass v osrednjem Kentuckyju in v Virginiji, kjer se obi\xc4\x8dajno imenujejo kamnite ograje in doline Napa v Kaliforniji. Tehniko gradnje so v Ameriko prinesli predvsem angle\xc5\xa1ki in \xc5\xa1kotski ali irski priseljenci. Tehnika je bila vpeljana tudi v Avstralijo (predvsem zahodno Viktorijo in nekatere dele Tasmanije in Novega Ju\xc5\xbenega Walesa) ter Novo Zelandijo (zlasti Otago)._NEWLINE_Podobne zidove najdemo tudi v \xc5\xa1vicarsko-italijanski obmejni regiji, kjer se pogosto uporabljajo za obkro\xc5\xbeanje odprtega prostora pod velikimi naravnimi balvani. Vi\xc5\xa1je le\xc5\xbee\xc4\x8da kamnita polja in pa\xc5\xa1niki v jugozahodnem mejnem obmo\xc4\x8dju \xc5\xa0umave na \xc4\x8ce\xc5\xa1kem (npr. okoli gorske reke Vydre) so pogosto oblo\xc5\xbeene s suhozidi, zgrajeni iz kamnov, odstranjenih z njivskih ali kulturnih povr\xc5\xa1in. Uporabljajo se bodisi kot ograje za govedo oz. ovce, bodisi kot meje posesti._NEWLINE_V Peruju so v 15. stoletju Inki uporabljali sicer neuporabna pobo\xc4\x8dja, s tem da so gradili suhe kamnite zidove in ustvarili terase. Ta na\xc4\x8din gradnje so uporabili tudi za samostoje\xc4\x8de zidove. Njihova konstrukcija v Machu Picchuju uporablja klasi\xc4\x8dni arhitektonski slog poliranih suhih kamnitih zidov pravilne oblike. Inki so bili mojstri te tehnike, v katerih so bloki kamna razrezani tako, da se tesno prilegajo brez malte. Mnogi stiki so tako popolni, da med kamne ne gre niti no\xc5\xbe. Strukture so obstajale v potresno zelo ogro\xc5\xbeeni regiji zaradi fleksibilnosti in v primeru dvojne stene se oba dela naslonita drug na drugega.\n_START_SECTION_\nKonstrukcija\n_START_PARAGRAPH_\nSlog in na\xc4\x8din gradnje se razlikujeta glede na vrsto kamna, predvideno uporabo in lokalno tradicijo. Ve\xc4\x8dina starej\xc5\xa1ih zidov je zgrajena iz kamnov in balvanov, o\xc4\x8di\xc5\xa1\xc4\x8denih s polj med pripravo za kmetovanje, a veliko tudi iz kamnolomov v bli\xc5\xbeini. Za sodobne zidove se skoraj vedno uporablja kamen iz kamnoloma. Vrsta zidu je odvisna od narave razpolo\xc5\xbeljivih kamnov._NEWLINE_Ena vrsta zidov se imenuje "dvojna" stena in je zgrajena z dvema vrstama kamnov vzdol\xc5\xbe meje, ki jih je treba obzidati. Temeljni kamni so idealno postavljeni v tla, da se \xc4\x8dvrsto dr\xc5\xbeijo podzemlja. Vrste so sestavljene iz velikih kamnov, ki se manj\xc5\xa1ajo z vi\xc5\xa1ino. Manj\xc5\xa1e kamne se lahko uporabljajo kot zapore na obmo\xc4\x8djih, kjer je oblika naravnega kamna bolj zaokro\xc5\xbeena. Stene so zgrajene do \xc5\xbeelene vi\xc5\xa1ine po plasteh, v intervalih pa so postavljeni veliki vezni kamni ali kamni, ki pokrivajo obe strani zidu. Ti imajo u\xc4\x8dinek vezanja, kar mo\xc4\x8dno pove\xc4\x8da mo\xc4\x8d stene. Zmanj\xc5\xa1evanje \xc5\xa1irine stene z vi\xc5\xa1ino, mo\xc4\x8dno krepi steno. Praznine med ve\xc4\x8djimi kamni se zapolnijo z manj\xc5\xa1imi kamni._NEWLINE_Kon\xc4\x8dni sloj na vrhu zidu je sestavljen iz velikih kamnov in so po celotni \xc5\xa1irini zidu da prepre\xc4\x8dujejo razpadanje. Lahko so kamni na vrhu postavljeni rahlo \xc5\xa1ir\xc5\xa1e od zgornjega dela zidu (pokrivni pas)._NEWLINE_Poleg vrat ima zid lahko manj\xc5\xa1e namerno zgrajene vrzeli za prehod ali nadzor prosto\xc5\xbeive\xc4\x8dih \xc5\xbeivali in \xc5\xbeivine._NEWLINE_Balvanski zid je tip enojne stene, ki je sestavljen predvsem iz velikih balvanov, okoli katerih so postavljeni manj\xc5\xa1i kamni. Enojni zid najbolje deluje z velikimi, plo\xc5\xa1\xc4\x8datimi kamni. V idealnem primeru se na dnu postavijo najve\xc4\x8dji kamni, celoten zid pa se zo\xc5\xbei proti vrhu. V\xc4\x8dasih vrsta zgornjih kamnov dopolnjuje vrh zidu z dolgo pravokotno stranjo vsakega kamna, pravokotno na poravnavo zidu._NEWLINE_Galloway dyke je tip zidu, sestavljen iz podlage za dvojno steno ali ve\xc4\x8djih balvanov z enostensko konstrukcijo. Te tako imenovane nasipe (dyke) najpogosteje najdemo na lokacijah z izjemno mo\xc4\x8dnimi vetrovi, pri katerih bi bila trdna stena ogro\xc5\xbeena. Porozna narava stene bistveno zmanj\xc5\xa1a silo vetra, vendar potrebuje ve\xc4\x8djo pozornost pri gradnji. _NEWLINE_Razli\xc4\x8dne regije so naredile manj\xc5\xa1e spremembe splo\xc5\xa1ne metode gradnje - v\xc4\x8dasih zaradi omejitev razpolo\xc5\xbeljivega gradbenega materiala, pa tudi ustvarjanja videza, ki je zna\xc4\x8dilen za to podro\xc4\x8dje. Ne glede na to, katera metoda se uporablja za izgradnjo suhozida, je potrebnega precej znanja. Popravljanje napak vedno pomeni razstavljanje do narejene napake. Izbor pravilnega kamna za vsak polo\xc5\xbeaj v steni pomeni ogromno razliko za \xc5\xbeivljenjsko dobo kon\xc4\x8dnega izdelka _NEWLINE_Kot pri mnogih starej\xc5\xa1ih obrtnikih so danes izku\xc5\xa1eni zidarji redki. S prihodom sodobne \xc5\xbei\xc4\x8dne ograje so mogo\xc4\x8de ograje z veliko manj \xc4\x8dasa in stro\xc5\xa1kov; vendar je za\xc4\x8detni stro\xc5\xa1ek suhozidov izravnan s trdnostjo in posledi\xc4\x8dno dolgo \xc5\xbeivljenjsko dobo vzdr\xc5\xbeevanja. Zaradi nara\xc5\xa1\xc4\x8dajo\xc4\x8dega spo\xc5\xa1tovanja do pokrajine in vrednosti dedi\xc5\xa1\xc4\x8dine suhozidov, je povpra\xc5\xa1evanje po zidarjih, kot tudi zidovih, veliko.\n_START_SECTION_\nDruga uporaba\n_START_PARAGRAPH_\nMedtem ko tehniko suhozida navadno uporabljamo za ograje, je bila uporabljena tudi za stavbe. Tradicionalna \xc4\x8drna hi\xc5\xa1a na Highland je bila zgrajena z dvostopenjsko metodo suhozida. Ko so stavbe zgrajene po tej metodi, je sredina stene navadno napolnjena z zemljo ali peskom, da se onemogo\xc4\x8di prepih. V \xc5\xbeelezni dobi in morda prej je bila tehnika uporabljena tudi za gradnjo utrdb, kot so obzidja gradov (grad Eketorp - \xc3\x96land, \xc5\xa0vedska, grad Maiden, severni Yorkshire, Reeth, grad Dunlough naIrskem in obzidje Long Scar Dyke)._NEWLINE_Suhozidove se lahko gradi namesto nasipov ali celo za navpi\xc4\x8dne terase. \xc4\x8ce so podvr\xc5\xbeeni bo\xc4\x8dnemu tlaku zemlje, so podporni zidovi gravitacijske stene. Te\xc5\xbea kamnov je odporna proti tlaku zadr\xc5\xbeane zemlje, vklju\xc4\x8dno z morebitnimi dodatki, trenje med kamni povzro\xc4\x8da, da ve\xc4\x8dina od njih deluje kot monolitna gravitacijska stena enake te\xc5\xbee. Za\xc5\xa1\xc4\x8ditne stene iz suhega kamna so bile v\xc4\x8dasih zgrajene v velikem \xc5\xa1tevilu za kmetijske terase in tudi za prenos poti, cest in \xc5\xbeeleznic. \xc4\x8ceprav se suhozid danes redko uporablja za te namene, so mnogi \xc5\xa1e vedno v uporabi in se vzdr\xc5\xbeujejo. Nove so pogosto gradi v vrtovih in naravovarstvenih obmo\xc4\x8djih. \xc5\xa0e naprej so predmet raziskav. _NEWLINE_Vsaj v srednjem veku so zgradili nekaj mostov, ki so lahko prena\xc5\xa1ali te\xc5\xbeo konj ali tovora in so uporabljali tehniko suhozida. Primer dobro ohranjenega mostu te vrste je dvojni obokan most iz apnenca v Albyju na \xc5\xa0vedskem na otoku \xc3\x96land._NEWLINE_V severovzhodni Somaliji, na obalni ravnici 20 km proti vzhodu do Aluula so ru\xc5\xa1evine starodavnega spomenika. Struktura je oblikovana plo\xc5\xa1\xc4\x8dad s pravokotnim nizkim suhozidom; vmesni prostor je napolnjen z ru\xc5\xa1evinami in ro\xc4\x8dno pokrit z majhnimi kamni. Relativno veliki stoje\xc4\x8di kamni so name\xc5\xa1\xc4\x8deni na vogalih zgradbe. V bli\xc5\xbeini plo\xc5\xa1\xc4\x8dadi so grobovi, ki so izdolbeni v kamnih. 24 m s 17 m velika, je struktura najve\xc4\x8dja od niza starodavnih plo\xc5\xa1\xc4\x8dadi v severovzhodni Somaliji. _NEWLINE_V Veliki Britaniji, na Irskem in v \xc5\xa0vici je mogo\xc4\x8de najti majhne suhozidne strukture (mo\xc5\xbeic, ki so zgrajene kot znaki, ozna\xc4\x8dujejo planinske poti ali meje lastnine. V mnogih dr\xc5\xbeavah se mo\xc5\xbeici, kot jih tudi imenujejo, uporabljajo kot ozna\xc4\x8devalci cest in gorskih vrhov.'